ผมมีความวิตกกังวลเกี่ยวกับโควิดมากครับ โดยภายในช่วง1อาทิตย์ ผมกินข้าวได้น้อยลง หายใจไม่อิ่มท้องบางครั้ง หัวใจเต้นเร็ว ท้องเสีย1-2ครั้ง แล้วก็มีเสมหะด้วย แบบนี้ผมวิตกกังวลมากเกินไป หรือ มีภาวะเครียด หรือป่าวครับ
สวัสดีค่ะอาการวิตกกังวลกับความเจ็บป่วยหรือโรคระบาดร้ายแรงต่างๆนั้นเป็นความรู้สึกที่สามารถเกิดขึ้นได้ในคนปกติทั่วไปแต่อาการจะเป็นมาก จนถึงขั้นเป็นโรค หากมีอาการเป็นตลอด เป็นเยอะจนรบกวนการใช้ชีวิตประจำวัน ทำให้มีอาการทางกาย รู้สึกเหมือนกำลังจะตาย ใจสั่น เหงื่ออกเยอะ ความรู้ตัวผิดปกติไปจากที่กล่าวมา ถ้าเป็นอาการชั่วครั้งชั่วคราว เป็นไม่นาน หลังจากนั้นหายเองได้ อาจจะเป็นภาวะวิตกกังวลที่ยังไม่จัดเป็นโรค แต่หากเป็นมากจนมีอาการต่างๆดังกล่าวไป อาจจัดว่าเป็นโรควิตกกังวลทั่วไปหรือเป็นโรคเครียด โรคซึมเศร้าตามมาได้ ควรไปพบแพทย์เพื่อตรวจเพิ่มเติม เบื้องต้นรักษาสุขภาพทั่วไปให้ดี หลีกเลี่ยงการไปที่ชุมชน ใส่หน้ากากอนามัยตลอด ล้างมือบ่อยๆค่ะ